ભારત અને પાકિસ્તાનની સેના પહેલીવાર કોઈ સૈન્ય અભ્યાસમાં સાથે ભાગ લઈ રહી છે. આ અભ્યાસ રશિયામાં શંઘાઈ સહયોગ સંગઠન અંતર્ગત શુક્રવારે શરૂ કરવામાં આવ્યો છે. તેમાં એસસીઓના સભ્ય દેશ રશિયા, ચીન, ઉઝ્‌બેકિસ્તાન, તઝાકિસ્તાન, કિર્ગિસ્તાન અને કઝાકિસ્તાન સામેલ છે. ભારત અને પાકિસ્તાનને ગયા વર્ષે જૂનમાં આ સંગઠનના પૂર્ણકાલિન સભ્ય બનાવવામાં આવ્યા છે. આ અભ્યાસમાં રશિયાના ૧૭૦૦, ચીનના ૭૦૦ અને ભારતના ૨૦૦ સૈનિકો ભાગ લઈ રહ્યા છે.